- Hindi News
- National
- दरवाजा तोड़ घर में घुसे लुटेरे, सो रही महिलाओं पर हमला करके लूट लिए चांदी के जेवर, मां बेटी हमले मे
दरवाजा तोड़ घर में घुसे लुटेरे, सो रही महिलाओं पर हमला करके लूट लिए चांदी के जेवर, मां-बेटी हमले में घायल
कस्बेमें पुलिस के तमाम निगरानी के दावों के बावजूद चोरियां थम नहीं रही है। हाल यह है कि एएसपी के क्षेत्र में गश्त और सुरक्षा इंतजामों के निरीक्षण के दूसरे ही दिन लूट की वारदात हुई।
सिलसिलेवार चोरी और लूट की वारदातें अब पुलिस के लिए भी चुनौती बन चुकी है। ताजा मामला झींकली ग्राम पंचायत के बांसड़ी वड़लीपाड़ा गांव में बुधवार रात को हुआ। यहां आधी रात बदमाशों ने एक मकान पर धावा बोलते हुए महिलाओं और बुजुर्ग से मारपीट कर चांदी के जेवर लूट लिए। वारदात में एक महिला के सिर में गंभीर चोंट लगी वहीं दो अन्य को भी हल्की चोंटें लगी।
बाद में तीनों घायलों को कुशलगढ़ अस्पताल ले जाया गया, जहां उनका इलाज चल रहा है।
बुजुर्ग वेलजी (75) डामोर ने बताया कि उसकी शादीशुदा बेटी भूली (35) प|ी गलिया वसुनिया गांव आई थी। खाना खाने के बाद प|ी हरूपी(70) और बेटी भूली घर सो गए। वेलजी आंगन में सो गया। रात करीब 12 बजे बदमाश आए और धमकाने लगे। इससे पहले कि वेलजी कुछ विरोध कर पाता, एक बदमाश ने उसका मुंह दबाकर पकड़े रखा।
दूसरे साथी बदमाश दरवाजा तोड़ भीतर घुस गए। बदमाशों ने भूली के सिर पर किसी चीज से वार कर दिया, जिससे भूली खून से लतपत होकर नीचे गिर पड़ी। बदमाशों ने उसके हाथ में पहने हुए चांदी के कड़े निकाल लिए। वहीं हरुपी के गले में पहनी चांदी की हांसली छीन ली। मां-बेटी के चिल्लाने पर लुटेरे पथराव करते हुए भाग निकले। पुलिस ने प्रकरण दर्ज कर जांच शुरू कर दी है।
कुशलगढ़. लूट की वारदात के दौरान घायल हुए मां और बेटी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva